armvectores/hy_wikipedia_2023 huggingface dataset:
Մոլինելա

Մոլինելա (իտալերեն՝ Molinella), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 14 700 մարդ։ Բնակչության միջին խտությունը՝ 108 մարդ/կմ²։ Զբաղեցնում է 127 կմ² տարածք։ Փոստային ինդեքս՝ 40062։ Հեռախոսային կոդը՝ 051։
Մոլինելան սահմանակից է Արջենտա, Բարիչելլա, Բուդրիո, Մեդիչինա մունիցիպալիտետներին։
Կոմունայի հովանավորն է սուրբ Մատթեոս առաքյալը։ Տոնը նշվում է սեպտեմբերի 21-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հատտուսա

Հատտուսա, Խատտուշաշ, հնագույն քաղաք Փոքր Ասիայում։ Մ.թ.ա. XVIII - XII դդ.՝ խեթական պետության մայրաքաղաքը։ Հայտնի է մ.թ.ա. III հազարամյակի 2-րդ կեսից։ Մ.թ.ա. XXIII դարի Խատտուշաշի կառավարիչ Պամբասը մասնակցել է Աքքադի թագավոր Նարամսինի դեմ դաշինքին։ Մ.թ.ա. II հազարամյակի սկզբին Փոքր Ասիայի առևտրական կարևոր կենտրոններից էր։ Մ.թ.ա. XII դարի 2-րդ քառորդին ավերել են փռյուգիական ցեղերը։ Ավերակները գտնվում են Անկարայից 150 կմ արևելք, Բողազքյոյի մոտ։ Հատտուսան պեղել են 1861 թվականից։ Հատտուսայից հայտնաբերած նյութական մշակույթի մնացորդները կարևոր են խեթական պետության պատմությունը ուսումնասիրելու համար։
Վալ դի Նիցա

Վալ դի Նիցա (իտալերեն՝ Val di Nizza) —կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 690 մարդ 2008 թվականի մարդահամարի տվյալների, բնակչության խտությունը կազմում է 23 մարդ/կմ²։ Զբաղեցնում է՝ 30 կմ² տարածք։ Հեռախոսի կոդ՝ 27050։ Փոստային ինդեքս՝ 0383


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0383 578018
Էլեկտրոնային փոստ՝ info@comune.valdinizza.pv.it
Պա՛տոնական կայք՝ http://www.comune.valdinizza.pv.it/


== Արտաքին հղումներ ==
Բնակավայրի պաշտոնական կայք
Վիճակագրության ազգային ինստիտուտ


== Ծանոթագրություններ ==
Ֆորնոսովո

Ֆորնոսովո (ռուս.՝ Форносово), քաղաքատիպ ավան Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2010 թվականին գրանցված տվյալներով կազմում էր 6409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեբաստիայի գավառ

Սեբաստիա, գավառ Արևմտյան Հայաստանում, Սեբաստիայի վիլայեթում։ Գտնվում էր վիլայեթի արևելյան և հյուսիսարևելյան կողմում։ Կենտրոնը Սեբաստիա քաղաքն էր։


== Աշխարհագրություն ==
Գավառը հյուսիսից սահմանակից էր Թոկատին և Շապին Գարահիսարի, արևելքից Երզնկայի գավառներին, հարավ-արևելքից` Խարբերդի, հարավից` Կեսարիայի վիլայեթներին։


== Պատմություն ==
Տեղի հայերի զգալի մասը ոչնչացվեց 1915 թվականի Մեծ եղեռնի ժամանակ։ Կենդանի մնացածները ապաստանեցին տարբեր երկրներում։


== Բնակչություն ==
Սեբաստիան հանդիսանում էր վիլայեթի ամենախիտ բնակեցված գավառը։ 1914 թվականին հայերի թիվը կազմում էր 55 000։


== Տնտեսություն ==
Բնակչության հիմնական զբաղմունքը հացահատիկի մշակություն, անասնապահություն, արհեստներն ու առևտուրն էր։


== Վարչական բաժանում ==
Սեբաստիայի գավառը բաժանված էր 11 գավառակի՝

Ազիզիե
Բյունյան (Պյունյան)
Դարանդա (Դերենդեի, Տարենտե)
Ենիխան (Յըլդըզ, Եըլդըգ, Նոր Խան)
Թոնուս (Թոնոս)
Կյուրին
Ղանղալ (Կանգալ, Քանկալ)
Սեբաստիա
Տևրիկ (Դիվրիկ)
Քոչկիր (Կոչգիր)
Քոչհիսար (Հաֆիգ, Խաֆիք)


== Պատմամշակութային կառույցներ ==
Սեբաստիայի գավառն ուներ հայկական 6 վանք և 46 եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(7435) Սագամիհարա

(7435) Սագամիհարա (անգլ.՝ Sagamihara), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 8-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,280083 ա. մ., առավելագույնը մոտենում է 2,0347 ա. մ. հեռավորության վրա և հեռանում 2,5255 ա. մ.։ Արեգակի շուրջ մեկ ամբողջական պտույտ է կատարում 1257,55 երկրային օրվա ընթացքում, իր ուղեծրով շարժվելով միջինում 0,286272 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7435) Սագամիհարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հալբա

Հալբա (արաբ․՝ حلبا‎‎‎‎), քաղաք Լիբանանի Հյուսիսային մարզում։ Հանդիսանում է Աքքարի շրջանի վարչկենտրոնը։


== Աշխարհագրություն ==
Քաղաքը գտնվում է մարզի հյուսիսային մասում, Աքքարի հարթավայրում, Ահարքա գետից հյուսիս, Տրիպոլիից մոտավորապես 22 կմ հյուսիս-արևելք, իսկ մայրաքաղաք Բեյրութից 87 կմ հյուսիս-արևելք։ Բարձրությունը ծովի մակարդակից կազմում է 327 մ։


== Բնակչություն ==
Ըստ 2013 թվականի մարդահամարի տվյալների քաղաքի բնակչությունը կազմում է 4 730 մարդ։ Մեծ մասը սուննիներ, հույն ուղղափառներ ու մարոնիներ են։


== Տրանսպորտ ==
Մոտակա օդանավակայնը տեղակայված է Տրիպոլիում։ Այդտեղ գտնվում է Միջերկրական ծովափով անցնող երկաթուղու հերթական կայարանը։


== Ծանոթագրություններ ==


== Արտաքին հղումներ ==
Sada Akkar
Ջորդին Սփարքս

Ջորդին Բրիաննա Սփարքս (անգլ.՝ Jordin Brianna Sparks, դեկտեմբերի 22, 1989(1989-12-22), Ֆինիքս, ԱՄՆ), ամերիկացի փոփ երգչուհի, ամերիկյան «American Idol» (2007) երաժշտական շոուի 6-րդ եթերաշրջանի հաղթող։


== Անձնական կյանք ==
2012 թվականի սկսած Սփարկսը հանդիպել է ամերիկացի երգիչ Ջեյսոն Դերուլոյի հետ, սակայն նրանք բաժանվել են 2014 թվականին։


== Սկավառակագրություն ==


=== Ստուդիական ալբոմներ ===
Jordin Sparks (2007)
Battlefield (2009)
Right Here, Right Now (2015)


=== Մինի ալբոմներ ===
For Now (2006)
Jordin Sparks (2007)


== Շրջագայություններ ==
Battlefield Tour (2010)ՀամատեղAmerican Idols LIVE! Tour 2007 (2007)
Jesse & Jordin LIVE Tour (2008)Այլ արտիստների հետAs I Am Tour - Ալիշա Քիզ (2008)
Jonas Brothers World Tour 2009 - Jonas Brothers (2009)
The Circus Starring Britney Spears - Բրիթնի Սփիրս (2009)
NKOTBSB Tour - New Kids on the Block և Backstreet Boys (2011)


== Ծանոթագրություններ ==


== Արտաքին հղումներ ==
Ջորդին Սփարկս Թվիթթերում
Jazz ist anders

Geräusch (Աղմուկ ), գերմանական Die Ärzte խմբի տասնմեկերորդ ալբոմն է թողարկվել է 2007 թ. նոյեմբերի 2-ին։ Գերմանական չարթերում ալբոմը հասել է 1-ին հորիզոնականին, և կրկնակի պլատինե կարգավիճակ ստացել։


== Երգացանկ ==
Himmelblau – 3:16
Lied vom Scheitern – 3:29
Breit – 3:14
Lasse redn – 2:49
Die ewige Maitresse – 2:24
Junge – 3:07
Nur einen Kuss – 4:25
Perfekt – 2:35
Heulerei – 2:13
Licht am Ende des Sarges – 2:47
Niedliches Liebeslied – 3:40
Deine Freundin (wäre mir zu anstrengend) – 2:12
Allein – 3:50
Tu das nicht – 3:52
Living Hell – 3:41
Vorbei ist vorbei – 3:04


=== Bonus-EP ===
Wir sind die Besten – 2:29
Wir waren die Besten – 4:14
Wir sind die Lustigsten – 4:35Hidden Track: Nimm es wie ein Mann (a.k.a. Kurt Cobain) – 1:57


== Ծանուցումներ ==
Կարբանիոններ

Կարբանիոններ, մոլեկուլային մասնիկներ, որոնք պարունակում են բացասական լիցքավորված եռկովալենտ ածխածնի ատոմ՝ —C~։ Ըստ տարածական կառուցվածքի տարբերում են հագեցած (ալկանային) և չհագեցած (ալկենային, ալկինային և արենային) Կարբանիոններ։ Հագեցած Կարբանիոնները գտնվում են sp3 հիբրիդացված վիճակում և ունեն բուրգի կառուցվածք։ Անկայուն են և հեշտությամբ ենթարկվում են ինվերսիայի։ Ալկենային (արենային) Կարբանիոնները գտնվում են sp2 հիբրիդացված վիճակում, ունեն հարթ կառուցվածք և ազատ Էլեկտրոնային զույգ՝ թափուր օրբիտալում։ Կայուն են, դժվարությամբ են ենթարկվում ինվերսիայի։ Ալկինային Կարբանիոնները գտնվում են sp հիբրիդացված վիճակում, ունեն գծային կառուցվածք և օժտված են մեծ կայունությամբ։ Կարբանիոնների կայունությունը կախված է նաև տեղակալիչների էլեկտրոնային և տարածական գործոններից։ Կայուն Կարբանիոններ են տրիֆենիլմեթիլը, ֆլուորենիլը, ցիկլոպենտադիենիլը։ Վերջինիս կայունությունը պայմանավորված է նրա արոմատիկությամր։ Կարբանիոնների ստացման աղբյուր են մետաղաօրգանական միացությունները, որոնք քիչ թե շատ իոնացված են։ Նատրիումի և կալիումաօրգանական միացությունները պարունակում են իրական Կարբանիոններ, իսկ լիթիումի, մագնեզիումի, ալյումինի, սնդիկի և այլ մետաղների օրգանական միացությունները չեն պարունակում, չնայած տալիս են նույն ռեակցիաները։ Կարբանիոնների (որպես միջանկյալ ակտիվ մասնիկների) առաջացման միտքը կիրառվում է բազմաթիվ ռեակցիաների (Պերկինի, Ֆիտիգի, Ֆավորսկու, անիոնային պոլիմերացման են) մեխանիզմները բացատրելու ժամանակ։
Տրոսնոե (գյուղ, Զմիյովի շրջան)

Տրոսնոե (ուկրաիներեն՝ Тросне), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1680 թվականին։
2001 թվականի տվյալներով Տրոսնոե գյուղում բնակվում էր 66 մարդ։ Բնակավայրը զբաղեցնում է 0,12 կմ² տարածք։ Բնակչության խտությունը կազմում էր 550 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարյանայի օրենսդիր ժողով

Հարյանայի օրենսդիր ժողով (հինդի՝ केरल विधान सभा), Հնդկաստանի Հարյանա նահանգի երկպալատ օրենսդիր ժողով։ Հարյանայի օրենսդիր ժողովն այժմ ունի 90 ընտրված անդամ։ Հարյանայի օրենսդիր ժողովը անդիպում է Հարյանա նահանգի Վիդհան Բհավանում։
Հարյանայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Հարյանայի օրենսդիր ժողովի խոսնակների ցանկ
Հարյանայի օրենսդիր ժողովի խոսնակի տեղակալների ցանկ
Հարյանայի գլխավոր նախարարների ցանկ
Հարյանայի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Official website
Map of Haryana Assembly constituencies, created by Haryana Space Applications Centre, Hisar
Պուրզեմա

Պուրզեմա (ռուս.՝ Пурзема), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Նիզմա գետի ձախ ափին՝ 67 կմ հեռավորության վրա։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045210
Հիդրոլոգիական ուսումնասիրությունների կոդը - 103004521
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (253401-253500)

Աստերոիդների ցանկ (253301-253400)  • Աստերոիդների ցանկ  • Աստերոիդների ցանկ (253501-253600)
 Աստերոիդների ցանկ (253301-253400)  • Աստերոիդների ցանկ  • Աստերոիդների ցանկ (253501-253600)
Ավզարիկ

Ավզարիկ, գյուղ Արևմտյան Հայաստանում, Վանի վիլայեթի Մահմուդիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կունդրյակ (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ԿունդրյակԿունդրյակ (ռուս.՝ Кундряк, բաշկիրերեն՝ Күндерәк), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 413 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռադիոմետրական էֆեկտ

Ռադիոմետրական Էֆեկտ, նոսր գազի մեջ տեղավորված և տարբեր ջերմաստիճաններում պահվող երկու մակերևույթների միջև առաջացող վանողական ուժի ազդեցության դրսևորումը։ Պայմանավորված է նրանով, որ ջերմաստիճան ունեցող մակերևույթին բախվող ու ետ թռչող մոլեկուլներն ունեն ավելի մեծ միջին կինետիկ Էներգիա, քան ջերմաստիճանով մակերևույթին բախվող մոլեկուլները։ Մառը թիթեղի՝ դեպի տաք թիթեղն ուղղված կողմը ռմբակոծվում է այն մոլեկուլներով, որոնք միջին հաշվով ունեն ավելի մեծ Էներգիա, քան նույն թիթեղը հակառակ կողմից ռմբակոծող մոլեկուլները։ Թիթեղի հակառակ կողմերին մոլեկուլների հաղորդած իմպուլսների տարբերության շնորհիվ առաջանում է վանողական ուժ, որը գազի փոքր ճնշումների դեպքում ուղիղ համեմատական է, իսկ մեծ ճնշումների դեպքում՝ հակադարձ համեմատական։ որոշ միջանկյալ արժեքի դեպքում արժեքն անցնում է մաքսիմումով։ Ռադիոմետրական Էֆեկտ ընկած է ռադիոմետրական մանոմետրի գործողության հիմքում։
Դեիսուս

Դեիսուս (հուն․՝ δέησις-խնդրանք, աղաչանք) կամ Դեիսիս՝ սրբապատկեր, կամ սրբապատկերների խումբ, որի կենտրոնում Հիսուս Քրիստոսի պատկերն է, իսկ նրանից աջ և ձախ կողմերում համապատասխանաբար Մարիամ Աստվածածնի և Հովհաննես Մկրտչի սրբապատկերներն են՝ ներկայացված բարեխղճությամբ աղոթողի ավանդական ժեստով (եռաձև դեիսուս)։ Կարող է իր մեջ ընդգրկել առաքյալների պատկերները, սուրբ հայրերին, մարտիրոսներին և այլոց (բազմաձև դեիսուս)։ Դեիսուսյան արվեստի հիմնական իմաստը միջնորդական աղոթքն է, միջնորդությունը մարդկության և Երկնային Թագավորի ու Դատաստանի միջև։ Այս սրբապատկերի ձևավորման գործում մեծ ազդեցություն ունի պատարագը։ Պատկերպաշտության դեմ ուղղված պայքարի դարաշրջանից հետո Դեիսուսի սրբապատկերը տեղակայված էր բյուզանդական տաճարի խորանի պատնեշի վրա, իսկ այնուհետև արդեն ռուսական հողի վրա վերափխվեց դեիսուսյան կրոնական բարձր աստիճանի։
Պահպանված ամենահին դոիսուսյան օրինակ է հանդիսանում Հռոմում գտնվող ֆրեսկոն՝ Սանտա-Մարիա-Անտիկվա եկեղեցում (VII դար). նրանում պատկերված է Հիսուս Քրիստոսը՝ ամբողջ հասակով, իսկ Հովհաննես Մկրտիչը ունի ոչ թե աղոթող, այլ ուղղություն ցույց տվող ժեստ։ 
Ինքնուրույն սրբապատկերային աշխատանքը, որը ստեղծված է դեիսուսի նմանությամբ, կոչվում է «Թագուհին քո աջ կողմում», կամ ավելի կարճ «Ներկայացրեք թագուհուն»։ Նրանում Քրիստոսը բազմած է գահին՝ Թագավորների թագավորի կերպարով, նրանից աջ (նայողից ձախ) Մարիամ Աստվածածինն է կանգնած՝ թագավորական հագուստով, մյուս կողմից Հովհաննես Մկրտիչն է։ XII-XIV դարերում Բալկաններում Քրիստոս-Թագավորի կերպարը «Ներկայացրեք Թագուհուն » աշխատանքում միահյուսվում է մեկ այլ սրբապատկերային տեսակի՝ «Մեծ  Եպիսկոպոսի » հետ ։
«Հրեշտակային դեիսուս» - սրբապատկերային կոմպոզիցիայի անուն, որն ընդգրկում է Քրիստոս Էմանուելին և երկու եպիսկոպոսներին - Միքայելին և Գավրիլային։ Գոյություն ունի վիճելի տեսակետ, որ այս կոմպոզիցիան իրենից ներկայացնում է Սուրբ Երրորդության սիմվոլիկ պատկեր։
Տնային սրբապատկերապշտության մեջ, որոնք նախատեսված են աղոթքի համար և զբաղեցնում են տարածքի կարմիր մասը, կրկնում են տաճարային պատկերապաշտության սկզբունքները։ Սակայն Հովհաննես Մկրտչի պատկերը հաճախ փոխարինվում է Նիկոլայ Միրլիկի (Նիկոլայ Հրաշագործի) պատկերով, ով առավել շատ գովաբանված սուրբ է Ռուսաստանում։


== Պատկերասրահ ==

		
		
		


== Գրականություն ==
http://www.biblioteka3.ru/biblioteka/pravoslavnaja-bogoslovskaja-jenciklopedija/tom-4/deisus.html
Мельник А. Г. Поясной деисусный чин из церкви села Ивашкова близ Ростова // История и культура Ростовской земли. 1998. — Ростов, 1999. — С. 71-75.
Мельник А. Г. Деисусный чин из церкви села Поникарова близ Ростова в кругу произведений московской живописи конца XV – начала XVI вв. // История и культура Ростовской земли. 2008. — Ростов, 2009. — С. 327-344.


== Արտաքին հղումներ ==
Деисус (Российский общеобразовательный портал) Archived 2007-09-14 at the Wayback Machine.
Սվետլիցա (Նյումիդի վտակ)

Անվան այլ կիրառումների համար տե՛ս՝ Սվետլիցա (այլ կիրառումներ)Սվետլիցա (ռուս.՝ Светлица), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նյումիդ գետի ձախ ափին՝ 40 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015685
Կոդը ըստ հիդրոլոգիական հետազոտության (ՌԴ) — 103001568
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բրոնի Ջեյմս

Լեբրոն Ռեյմոն (Բրոնի) Ջեյմս կրտսեր (անգլ.՝ LeBron Raymone "Bronny" James Jr., հոկտեմբերի 6, 2004(2004-10-06), Քլիվլենդ, Օհայո, ԱՄՆ), ամերիկացի դպրոցական բասկետբոլիստ։ Լեբրոն Ջեյմսի ավագ որդին։ Ներկայացնում է Լոս Անջելեսի «Սիերա Կանյոն» ավագ դպրոցի «Թրեյլբլեյզերս» դպրոցական թիմը։
Ծնվել է 2004 թվականին Կլիվլենդում, երբ հայրը դեռ 19 տարեկան էր և հանդես էր գալիս «Կլիվլենդ Կավալիերս» ակումբում։ Վաղ տարիքում զբաղվել է ֆուտբոլով և տափօղակով հոկեյով։ 2014 թվականից սկսել է համազագային ճանաչում ձեռք բերել իր մասնակցությամբ համացանցում շրջանառվող բասկետբոլային դրվագների շնորհիվ։ 


== Ծանոթագրություններ ==


== Արտաքին հղումներ ==
Էջը «Սիերա Կանյոն» ավագ դպրոցի սպորտային կայքում(անգլ.)
Պեսկարա (այլ կիրառումներ)

Պեսկարա, կարող է վերաբերել՝

Պեսկարա - քաղաք Իտալիայում, գտնվում է Աբրուցո մարզում՝ Ադրիատիկ ծովի ափին
Պեսկարա - գավառ Իտալիայի Աբրուցո մարզում
Կարապետ Փափազյան

Փափազյան Կարապետ (ծննդյան և մահվան թվականներն անհայտ), 19-րդ դարի արևմտահայ առաջին կոմպոզիտորներից և դիրիժորներից։ Կենսագրական հավաստի տեղեկություններ քիչ են պահպանվել։ Հայտնի է, որ քսան տարի (1846–1866) աշխատել է Կոստանդնուպոլսի հայ առաջին պրոֆեսիոնալ թատրոն-կրկեսի հիմնադիր Հ․ Գասպարյանի հետ և եղել «հարավայան թատրոնի» նվագախմբի ստեղծողը։ Թատերական ներկայացումներում օգտագործել է իր գրած քայլերգերը և այլ ստեղծագործություններ (չեն պահպանվել), ինչպես և ուրիշ հեղինակների գործեր։ «Արամյան թատրոնի» կազմում մասնակցել է 1849–1851 թվականներին Թիֆլիսում, Նախիջևանում, Թավրիզում, Երևանում, էջմիածնում կայացած հյուրախաղային ներկայացումներին, դրանց համար տեղական երաժիշտներից ստեղծել երաժշտախմբեր։
Յոլե Սանտելլի

Յոլե Սանտելլի (իտալերեն՝ Jole Santelli, դեկտեմբերի 28, 1968(1968-12-28), Կոզենցա, Կալաբրիա, Իտալիա - հոկտեմբերի 15, 2020(2020-10-15), Կոզենցա, Կալաբրիա, Իտալիա), իտալացի իրավաբան և քաղաքական գործիչ, Կալաբրիայի նահանգապետ (2020 թվականից)։


== Կենսագրություն ==
Ծնվել է 1968 թվականի դեկտեմբերի 28-ին, Կոզենցայում, նա ավարտել է Հռոմի Սապիենցա համալսարանը, որտեղ մասնագիտացել է քրեական իրավունքի և ընթացակարգերի մեջ։
Գործնականում աշխատում է Թինա Լագոստեն-Բասսիի և Չեզարե Պրևիտի իրավաբանական գրասենյակներում։
Քաղաքական գործունեությունն սկսել է Սոցիալիստական ​​կուսակցության շարքերում, 1994 թվականին միացել է Սիլվիո Բերլուսկոնիի «Առա՛ջ, Իտալիա» կուսակցությանը։
2001-2006 թվականներին եղել է Բերլուսկոնիի երկրորդ և երրորդ կառավարություններում արդարադատության նախարարության կրտսեր պետքարտուղար, ինչպես նաև` Լետտի կառավարությունում աշխատանքի և սոցիալական քաղաքականության նախարարության կրտսեր պետքարտուղար։
2014 թվականին Բեռլուսկոնին Սանտիլիին նշանակել է Կալաբրիայում կուսակցության տարածաշրջանային համակարգող, 2016 թվականի հունիսի 28-ից նա զբաղեցրել է Կոզենցայի փոխքաղաքապետի և կոմունայի ասեսորի պաշտոնը մշակութային քաղաքականության հարցերով։
2020 թվականի տարածաշրջանային ընտրությունների նախաշեմին, Կալաբրիայում Բերլուսկոնիի, Մատեո Սալվինիի և Ջորջա Մելոնիի մասնակցությամբ միջկուսակցական խորհրդակցությանը որոշվել է, որ նահանգապետի պաշտոնի միասնական թեկնածուն պետք է ներկայացնի «Առա՛ջ, Իտալիա» կուսակցությունը։ Այն բանից հետո, երբ Հյուսիսի լիգան միանշանակ մերժել է Կոզենցայի քաղաքապետ Մարիո Օկյուտոյի թեկնածությունը, կողմերը համաձայնել են թեկնածու ընտրել փոխքաղաքապետ Ջոլե Սանտելիին, և 2019 թվականի դեկտեմբերի 9-ին նա հրաժարական է տվել` նախընտրական արշավի անցկացման համար։
2020 թվականի հունվարի 26-ին տարածաշրջանային ընտրությունների ընթացքում ուղիղ քվեարկության արդյունքում լինելով աջ կենտրոնամետ կոալիցիայի առաջնորդ՝ «Առաջ, Իտալիա», «Իտալիայի եղբայրներ», Լիգան, Կենտրոնի միությունը, «Ազատությունների տունը» և «Սանտելլի-նահանգապետ» կուսակցություններում, հաղթել է ձախ կենտրոնամետ կուսակցությունների առաջնորդ Ֆիլիպո Կալիպոյին և դարձել է Կալաբրիայի պատմության մեջ առաջին կին նահանգապետը։ Փետրվարի 15-ին ստանձնել է պաշտոնը։


== Ծանոթագրություններ ==


== Արտաքին հղումներ ==
«Jole SANTELLI»։ XVII Legislatura (2013-2018) (իտալերեն)։ Senato della Repubblica։ Վերցված է 2020-08-02 
«SANTELLI Jole» (իտալերեն)։ Camera dei Deputati։ Վերցված է 2020-08-02
Պատրիցիա Ռեջանի

Պատրիցիա Ռեջանի Մարտինելլի (իտալերեն՝ Patrizia Reggiani Martinelli, դեկտեմբերի 2, 1948(1948-12-02), Վինոլա, Մոդենա (գավառ), Էմիլիա Ռոմանիա, Իտալիա), իտալացի գործարար Մաուրիցիո Գուչիի այրին։ 1980-ականներին, նրա հետ ամուսնության ընթացքում, եղել է հարուստ բարձրաշխարհիկ հմայիչ կին և ազդեցիկ դիրք է ունեցել նորաձևության աշխարհում։ 1998 թվականի վերջին դատապարտվել է երկարատև ազատազրկման՝ ամուսնու պատվիրված սպանությունը կազմակերպելու համար։ Դատավարությունը գրավել է լայն հասարակության ուշադրությունը Իտալիայում։


== Մաուրիցիո Գուչիի հետ հարաբերություններ ==
1973 թվականին Պատրիցիա Ռեջանին ամուսնացել է Մաուրիցիո Գուչիի հետ, որից ունեցել է երկու դուստր՝ Ալլեգրան և Ալեսանդրան։ 1985 թվականի մայիսի 2-ին՝ 12 տարվա ամուսնությունից հետո, Մաուրիցիոն թողել է Պատրիցիային հանուն մի երիտասարդ կնոջ՝ ասելով, որ պատրաստվում է մեկնել կարճ գործուղման։ Մաուրիցիոն այդպես էլ երբեք չի վերադարձել նրա մոտ։ 1991 թվականին Պատրիցիան և Մաուրիցիո Գուչին պաշտոնապես բաժանվել են։ Ամուսնալուծության վարույթի շրջանակներում Պատրիցիա Ռեջանին հասնում է նրան, որ նախկին ամուսինը իրեն վճարի տարեկան 500,000 ԱՄՆ դոլարին համարժեք ալիմենտ։ 1992 թվականին նրա մոտ ախտորոշվել է գլխուղեղի ուռուցք, որը հետագայում հեռացվել է՝ առանց որևէ բացասական հետևանքի։ 1995 թվականի մարտի 27-ին նրա նախկին ամուսինը գնդակահարվել է իր գրասենյակի դիմացի աստիճաններին` Պատրիցիայի կողմից վարձված մարդասպանի կողմից։


== Դատավարություն ==
1997 թվականի հունվարի 31-ին Պատրիցիա Ռեջանին ձերբակալվել է, իսկ 1998 թվականին նա մեղավոր է ճանաչվել իր ամուսնու՝ Մաուրիցիո Գուչիի սպանությունը կազմակերպելու մեջ և դատապարտվել 29 տարվա ազատազրկման։ Դատավարությունը մեծ արձագանք է առաջացրել լրատվամիջոցներում, որտեղ նա ստացել է «Սև այրի» մականունը։ Նրա դուստրերը պայքարել են պատժաչափը փոփոխելու համար՝ պնդելով, որ ուղեղի ուռուցքը ազդել է նրա անհատականության վրա։ 2000 թվականին Միլանի վերաքննիչ դատարանը անփոփոխ է թողել դատավճիռը, բայց պատժաչափը կրճատել է մինչև 26 տարի։ Նույն թվականին Ռեջանին փորձել է ինքնասպան լինել՝ կախվելով լարից, բայց նրան հաջողվել է փրկել։ 
2011 թվականի հոկտեմբերին նրան առաջարկել են բաց բանտ տեղափոխել, բայց նա հրաժարվել է` ասելով. «Ես կյանքումս չեմ աշխատել և հաստատ չեմ պատրաստվում հիմա սկսել»։ Լավ վարքի համար Պատրիցիան վաղաժամ ազատ է արձակվել 2016 թվականի հոկտեմբերին՝ 18 տարի բանտարկությունից հետո։ 2017 թվականին նա Գուչիի կալվածքից ստացել է 900,000 ֆունտ ստեռլինգի չափով ռենտա։ Դա հնարավոր դարձավ 1993 թվականին ստորագրված համաձայնագրի շնորհիվ։ Դատարանը նաև որոշում է կայացրել նրան վերադարձնել ավելի քան 16 միլիոն ֆունտ ստեռլինգ, որպես բանտում գտնվելու ընթացքում ամուսնալուծության փոխհատուցում, որը գտնվում էր նրա երկու դուստրերի տիրապետման ներքո։ Նրանք բողոքարկել էին այդ որոշումը։ 
2019 թվականի նոյեմբերին հայտարարվել է «Գուչիի տունը» ֆիլմի նկարահանման մեկնարկի մասին, որի սյուժեն հիմնված է Ռեջանիի ամուսնության և Մաուրիցիոյի սպանության պատմության վրա։ Ֆիլմի ռեժիսորն է Ռիդլի Սքոթը, իսկ Պատրիցիա Ռեջանիի դերակատարը` Լեդի Գագան։ 


== Ծանոթագրություններ ==
Սոմերի կղզի

Սոմերի (էստ․՝ Sõmeri), էստոնական փոքր, անմարդաբնակ կղզի Վյայնամերի նեղուցում, Ռիդալա շրջանի Պիգառի-Սասսի գյուղի մոտ։ Զբաղեցնում է 41,3 հա տարածք, որի ամենաբարձր կետը ծովի մակարդակից 5 մ բարձրության վրա է։ Ունի հրաշալի բնություն, որի շնորհիվ դարձել է նստակյաց և չվող թռչունների ձվադրման վայր։ Կղզին առաջին անգամ հիշատակվում է 1591 թվականին որպես Սեմերնհոլմ (էստ․՝ Semmernholm)։


== Գրականություն ==
Matsalu laiud, luhad ja linnud. Tallinn, 1962.
Paakspuu, T. Sõmeri, Liia ja Tauksi saarte ajaloolisest maakasutusest ja taimkatte muutumisest. Loodusevaatlusi 1997-1999։ 20-75.
Շորենա Բեգաշվիլի

Շորենա Բեգաշվիլի (վրաց.՝ შორენა ბეგაშვილი, հուլիսի 8, 1982(1982-07-08), Ռուսթավ, Վրացական ԽՍՀ, ԽՍՀՄ), վրացի դերասանուհի և հեռուստահաղորդավարուհի։ Ավարտել է Թբիլիսիի Շոթա Ռուսթավելու անվան թատրոնի ինստիտուտը և աշխատել մի քանի թատրոններում, որից հետո նկարահանվել է մի շարք ֆիլմերում։ Մասնակցել է նաև հայ-վրացական «Միմինո» խորագիրը կրող հեռուստաշոուին։ 2007 թվականին նրա լուսանկարը հայտնվել է Playboy-ի վրացական հրատարակության համարներից մեկի շապիկին։
2009–2010 թվականներին վրացական «Իմեդի TV» հեռուստաալիքով վարել է հեղինակային «Գիշերը Շորենայի հետ» հաղորդումը, որը սուր քննադատության է ենթարկվել հանրության և եկեղեցու կողմից։ 2012 թվականից վարել է Ռուսթավի-2 մասնավոր հեռուստաընկերության «Իղբլիանի բորբալի» հաղորդումը։ Հայտնվել է մի շարք սկանդալների մեջ, որոնցից ամենաաղմկահարույցը եղել է վրաց Բագրատիոնի արքայատոհմի ներկայացուցիչ Դավիթ Բագրատիոնի-Մուխրանելիի հետ առնչված սկանդալը:
Ամուսնալուծված է և ունի մեկ դուստր՝ Եվա անունով։


== Ֆիլմագրություն ==
Ամեն ինչ լավ կլինի (2009)
Երազանքների քաղաքը (2010)
Ինձ ձեռք մեկնիր (2010)
Ես առանց քեզ կմեռնեմ (2010)
Հայրիկիս ընկերուհին (2011)
Շարունակիր ժպտալ
Poker.am (2012)


== Ծանոթագրություններ ==


== Արտաքին հղումներ ==
Շորենա Բեգաշվիլի Ինստագրամում
Shorena Begashvili Internet Movie Database կայքում
Shorena Begashvili Archived 2019-01-19 at the Wayback Machine. on Georgian National Filmography
Պրուդիշչի (այլ կիրառումներ)

Պրուդիշչի, կարող է վերաբերել՝

Պրուդիշչի - գյուղ Ռուսաստանի Նիժնի Նովգորոդի մարզի Սպասսկի շրջանի կազմում։
Պրուդիշչի - գյուղ Ռուսաստանի Վլադիմիրի մարզի Մուրոմսկի շրջանի կազմում։
Ռունովշչինա (գյուղ, Պոլտավայի շրջան)

Անվան այլ կիրառումների համար տե՛ս՝ ՌունովշչինաՌունովշչինա (ուկրաիներեն՝ Рунівщина), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ռունովշչինա գյուղում բնակվում էր 791 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոկագորգա

Ռոկագորգա (իտալերեն՝ Roccagorga), կոմունա Իտալիայում, գտնվում է Լացիո մարզի Լատինա գավառում։
Բնակչությունը կազմում է 4361 մարդ, խտություննը կազմում է 190 մարդ/կմ²։ Տարածքը կազմում է 23 կմ²։ Փոստային ինդեքս՝ 04010։ Հեռախոսսյին կոդ՝ 0773։
Ռոկագորգան սահմանակից է Կարպինետո Ռոմանո, Մաենցա, Պրիվերնո, Սեզե համայնքներին։
Կոմունայի հովանավորն է սուրբ Էրազմոսը։ Տոնը նշվում է հունիսի 2-ին։


== Ծանոթագրություններ ==
Ալեքսեե-Տենգինսկայա

Ալեքսեե-Տենգինսկայա (ռուս.՝ Алексее-Тенгинская), ստանիցա Ռուսաստանի Դաշնության Կրասնոդարի երկրամասի Տբիլիսկայայի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխնիե Խրապունի

Վերխնիե Խրապունի (ռուս.՝ Верхние Храпуны), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերը պետք է բոլորին

Սերը պետք է բոլորին (վրաց.՝ სიყვარული ყველას უნდა), 1980 թվականին «Վրացֆիլմ» կինոստուդիայում նկարահանված գեղարվեստական ֆիլմ, քնարական երաժշտական կատակերգություն։ Ռեժիսորներ Միխեիլ Ճիաուրելիի ու Գեորգի Շենգելայայի համատեղ աշխատանքն է։ Ֆիլմի սցենարը գրել է Միխեիլ Ճիաուրելին Լեյլա Բերոշվիլիի հետ համատեղ։ Ֆիլմի երաժշտությունը գրել է Իոսիֆ Բարդանաշվիլին։


== Սյուժե ==
Այս քնարական կատակերգությունը պատմում է Վրաստանի գյուղերից մեկում տեղի ունեցած մի դեպք և ցույց տալիս երկրի հասարակ ու բարեհոգի մարդկանց կյանքը։
Ֆիլմի գլխավոր հերոսուհին՝ Մաղվալան, ավարտել է կարի տեխնիկումը։ Նա վերադառնում է հայրենի գյուղ, որպեսզի հնարավորինս փոխի նրա առօրյան։
Մաղվալան կարծում է, որ նույնիսկ հեռավոր գյուղի բնակիչները պիտի հագնվեն ժամանակակից նորաձևությանը համապատասխան։ Իր խանդավառ բնավորության շնորհիվ Մաղվալային հաջողվում է հասնել նրան, որ բարձրալեռնային գյուղում կառուցում են նորաձևության սրահ ու հագուստի արհեստանոց։ Այս իրադարձությունն աշխուժացնում է գյուղի՝ մինչ այդ միօրինակ կյանքը։ Վարորդ Դավիթ Բուրնուտը սիրահարվում է Մաղվալային, սակայն իր մեջ համարձակություն չգտնելով խոստովանելու աղջկան իր զգացմունքների մասին, դառնում է ինքնամփոփ ու մելամաղձոտ։ Դավթի ընկերները փորձում են փախցնել աղջկան, սակայն դա նրանց չի հաջողվում։ Դրանից հետո Դավիթը որոշում է որպես հովիվ մեկնել սարը, սակայն Մաղվալան կարողանում է հետ կանգնեցնել նրան այդ մտքից և խոստովանում է, որ սիրում է նրան։


== Դերերում ==
Դարեջան Խաչիձե – Մաղվալա
Գիվի Բերիքաշվիլի – կոլխոզի նախագահ'
Վախթանգ Պանչուլիձե – Դավիթ Բուրնուտ
Կախի Կավսաձե – Կոլա
Բերտա Խապավա – Անիկո
Լաուրա Ռեխվիաշվիլի – Բաբուլա
Ամիրան Կադեյշվիլի – Խիրխալա
Ցիալա Գուրգենիձե – Քեթո
Յուրի Վասաձե – Միխակո
Ամիրան Ամիրանաշվիլի – Բացրո
Խաթունա Սոնգուլաշվիլի – Մամլուցա
Իրինա Իրեմաշվիլի – Կուդչրելա
Գոգի Պիրիաշվիլի – Սիկա
Ջիմի Լոմիձե – գյուղացի


== Նկարահանող անձնակազմ ==
Սցենարի հեղինակներ՝
Լեյլա Բերոշվիլի
Միխեիլ Ճիաուրելի
Բեմադրող ռեժիսորներ՝
Միխեիլ Ճիաուրելի
Գեորգի Շենգելայա
Բեմադրող օպերատորներ՝
Ջիմշեր Քրիստեսաշվիլի
Նիկոլոս Սուխիշվիլի
Բեմադրող նկարիչ՝ Գեորգի Միքելաձե
Կոմպոզիտոր՝ Իոսիֆ Բարդանաշվիլի
Հնչյունային ռեժիսոր՝ Գուրամ Շուբլաձե


== Ծանոթագրություններ ==


== Արտաքին հղումներ ==
«Սերը պետք է բոլորին» Archived 2016-03-07 at the Wayback Machine. ֆիլմը russiancinema.ru կայքում (ռուս.)
«Սերը պետք է բոլորին» Archived 2016-03-04 at the Wayback Machine. ֆիլմը Наше кино կայքում (ռուս.)
«Սերը պետք է բոլորին» Archived 2007-03-13 at the Wayback Machine. Медиатека կայքում (ռուս.)
«Սերը պետք է բոլորին» ֆիլմը Internet Movie Database կայքում
Սլակ (գյուղ, Ալշեևսկի շրջան)

Անվան այլ կիրառումների համար տե՛ս՝ ՍլակՍլակ (ռուս.՝ Слак, բաշկիրերեն՝ Ыҫлаҡ), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1119 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեբի Մեյզար

Դեբորա «Դեբի» Մեյզար (անգլ.՝ Deborah «Debi» Mazar, օգոստոսի 13, 1964(1964-08-13), Ջամեյկա, Քուինս, Նյու Յորք, Նյու Յորք, ԱՄՆ), ամերիկացի դերասանուհի։


== Կենսագրություն ==
Դեբիի ծնողները՝ Նենսի և Գարի Մեյզարներ են։ Հայրը ծնվել է Լատվիական ԽՍՀ-ում, հրեական ընտանիքում։ Դեբիի մայրը եղել է կաթոլիկ։
1984 թվականին Դեբին առաջին անգամ հայտնվել է հեռուստատեսությունում։ Հետագայում Դեբին հաճախ է հայտնվում հանրահայտ ու հռչակավոր աստղերի տեսահոովակներում (օրինակ Մադոննայի «True Blue» հոլովակում)։ Որոշ ժամանակ անց Մեյզարը սկսում է խաղալ գեղարվեստական ֆիլմերում։ 
Նրա մասնակցությամբ հայտնի ֆիլմերից մեկն է «Բեթհովեն 2»-ը։ Նաև Դեբին նկարահանվել է «Ընկերություն» սերիալի էպիզոդում, ինչպես նաև «Անտուրաժ» սերիալի մի քանի դրվագներում։ 


== Անձնական կյանք ==
2002 թվականին դերասանուհին ամուսնանում է։ Նա ունենում է երկու դուստր։ Ներկայումս դերասանուհին իր ընտանիքի հետ ապրում է Լոս Անջելեսում։


== Ֆիլմագրություն ==
1990 — «Փառավոր տղաներ»
1991 — «Փոքրիկ մարդ Թեյթ»
1992 — «Մանկի Զետերլենդի հուշագրերը»
1993 — «Բեթհովեն 2»
1993 — «Այսպես փողոցում ես ամուսնացա կացնի հետ»
1993 — «Անվճար փողեր»
1995 — «Հավերժ Բեթմեն»
1996 — «Ծանոթացեք Ուոլլի Սփարքսի հետ»
1997 — «Նա հրաշալի է»
1997 — «Ոչ մի տեղ»
1998 — «Ժառանգություն»
2000 — «Պատանդները»
2002 — «Սմոքինգ»
2004 — «Մասնակից»
2006 — «Ալիբի»
2008 — «Կանայք»
2009 — «Քասլ» (2-րդ եթերաշրջան, 5- րդ սերիա )
2010 — «Ջոնաս Լ. Ա.»
2012 — «Լավլեիս»
2012 — «Տանը մենակ 5։ Տոնական գողություն»
2014 — «Երիտասարդ»
2015 — «Միս Պերեպոլոհ»


== Արտաքին հղումներ ==
Դեբի Մեյզար (անգլ.) Internet Movie Database կայքում
Կենսագրությունը peoples.ru կայքում
Ամեն ինչի տեսություն (այլ կիրառումներ)

Ամեն ինչի տեսություն կարող է նշանակել.


== Ֆիզիկա ==
Ամեն ինչի տեսություն, (անգլ.՝ Theory of everything, հապ. TOE), բոլոր հայտնի հիմնարար հիմնարար փոխներգործությունները նկարագրող հիպոտեթիկ միացյալ ֆիզիկամաթեմատիկական տեսություն։


== Փիլիսոփայություն ==
Ամեն ինչի տեսություն, փիլիսոփայությունում ամբողջ գոյի բնությունը կամ կեցությունը նկարագրող համապարփակ փիլիսոփայական կոնցեպցիա։


== Կինեմատոգրաֆ ==
«Ամեն ինչի տեսություն» (անգլ.՝ The Theory of Everything), անգլիացի ռեժիսոր Ջեյմս Մարշի կենսագրական ֆիլմը Սթիվեն Հոքինգի մասին։
Թամարլի

Թամարլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սարդանման կապիկներ

Կոատներ (լատ.՝ Ateles), կամ սարդանման կապիկներ պատկանում է սարդանման կապիկների ընտանիքի (Atelidae) պրիմատների տեսակին։ Ինչպես ընտանիքի մյուս ներկայացուցիչները, նրանք ևս ապրում են Կենտրոնական և Հարավային Ամերիկայի արևադարձային անտառներում՝ Հարավային Մեքսիկաից մինչև Բրազիլիա։ Կարգում կա յոթ տեսակ, որոնցից երկուսը (Ateles fusciceps և Ateles hybridus) անհետացման վտանգի տակ են։


== Արտաքին տեսք և ապրելակերպ ==
Կոատներըը ապրում են արևադարձային խոնավ անտառների վերին մասում (գետնից 25-30 մետր բարձրության վրա)։ Նրանք հիմնականում սնվում են մրգերով, բայց երբեմն համտեսում են տերևներ, ծաղիկներ և միջատներ։ Նրանց պոչը շղթայանման է, կապիկներն դրա օգնությամբ կարող են ոչ միայն կախվել ճյուղերից, այլև վերցնել ամեն տեսակի առարկաներ։


== Տեսակներ ==
Անունները տրվում են համաձայն AI-ի
Ճերմակադեմ կոատ (Ateles belzebuth)
Պերուական կոատ (Ateles chamek)
Սևադեմ կոատ (Ateles fusciceps) կամ շագանակագույն կոատ
Ժոֆրուա կոատ (Ateles geoffroyi)
Կոլումբիական կոատ (Ateles hybridus)
Սպիտակադեմ կոատ (Ateles marginatus)
Կարմրադեմ կոատ (Ateles paniscus) կամ սև կոատ


== Կոատները մերոզամերիկյան մշակույթում ==
Կոատները հանդիպում են մերոզամերիկյան մշակույթի բազմաթիվ ճյուղերում։ Ացտեկների 260-օրյա օրացույցում 11-րդ օրը կոչվում է կոատների անունով։ Մայաների օրացույցում  Ոռնացող կապիկը փոխարինվում է կոատով։ Ներկայումս մայաների կրոնական տոներում կոատներ ներկայացվում են որպես ծաղրածուների նմանակում։ Մայաների դասական արվեստում դրանք ամենուր են, կապիկները հաճախ մասնակցում են ցուցադրություներին, որոնց ժամանակ նրանց վրայից կախված են լինում կակաոյի հատիկներ։


== Ծանոթագրություններ ==


== Արտաքին հղումներ ==

Информация о виде Ateles paniscus на members.tripod.com
Таксономия паукообразных обезьян на pin.primate.wisc.edu
Spider Monkey Pictures Archived 2014-01-11 at the Wayback Machine.
Սաբադուրի

Սաբադուրի (վրաց.՝ საბადური), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քեդայից 16 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 57 մարդ։


== Ծանոթագրություններ ==
Սկոմորոխովո (գյուղ, Պերեսլավսկի շրջան)

Անվան այլ կիրառումների համար տե՛ս՝ ՍկոմորոխովոՍկոմորոխովո (ռուս.՝ Скоморохово), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոհասար

Զոհասար, Զիարաթ, Զիարեթ, Հառին, հանգած հրաբուխ Հայաստանի Շիրակի մարզում Արագածի հյուսիսային լանջին,  Մանթաշի ջրամբարից 2 կմ դեպի հյուսիս-արևմուտք։ Բարձրությունը 3063 մ է։ Կազմված է վերին անթրոպոգենի խարամներից։ Լանջերը զառիթափ են։ Տարածված են քարաբեկորային կուտակումներն ու մորենները։ Լանդշաֆտը լեռնամարգագետնային է։


== Ծանոթագրություններ ==
Կիննու (գյուղ, Պիհտլա շրջան)

Անվան այլ կիրառումների համար տե՛ս՝ ԿիննուԿիննու (էստ․՝ Kõnnu), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(2028) Խանեկեո

(2028) Խանեկեո (անգլ.՝ Janequeo), աստերոիդ աստերոիդների հիմնական գոտում։ Հայտնաբերվել է 1968 թվականի հուլիսի 18-ին Կառլոս Տոռեսի և Ս. Կոֆրեի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,296094 ա. մ., առավելագույնը մոտենում է 2,0356 ա. մ. հեռավորության վրա և հեռանում 2,5566 ա. մ.։ Արեգակի շուրջ մեկ ամբողջական պտույտ է կատարում 1270,82 երկրային օրվա ընթացքում, իր ուղեծրով շարժվելով միջինում 0,283282 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2028) Խանեկեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոզեֆ Մայքլ Ակաբա

|}
Ջոզեֆ Մայքլ Ակաբա (Դժո) (մայիսի 17, 1967 թվական, Ինգլվուդ (անգլ.՝ Inglewood), Կալիֆոռնիա), ուսուցիչ, հիդրոգեոլոգիայի ուսուցիչ և  ՆԱՍԱ-ի աստղագնաց ։ 2004 թվականի մայիսին Ակաբան «Ուսուցիչ աստղագնաց» ծրագրի շրջանակներում գրանցված էր աստղագնացների նախապատրաստման 19-րդ խմբում։ Նա  առաջին աստղագնացն էր, ում ծնողները ծննդով Պուերտո-Ռիկոյից էին։ 2009 թվականի մարտի 15-ից 28-ը  եղել է STS-119 հանձնարարության մասնակից, որպես  «թռիչքի մասնագետ-դասավանդող»։


== Կրթություն ==
1990 թվականին Ակաբան  երկրաբանության բակլավրի աստիճան է ստացել Կալիֆոռնիայի  Սանտա-Բարբարա համալսարանում, իսկ 1992 թվականին Արիզոնիայի համալսարանում՝ մագիստրոսի աստիճան երկրաբանությունից։ Ակաբան ԱՄՆ ծովային հետևակի կորպուսում սերժանտ էր, որտեղ ծառայել է 6 տարի։ Աշխատել է Լոս-Անջելեսի հիդրոգեոլոգիայում,  2 տարի  անցեկացրել խաղաղության կորպուսում, Դոմինիկյան Հանրապետությունում  ավելի քան 300 ուսուցիչների  սովորեցրել է  դասավանդման ժամանակակից մեթոդներ։  Ինչպես նաև դասավանդել է Ֆլորիդայի Մելբուրի միջնակարգ դպրոցում։


== Ծանոթագրություններ ==
Աիդու (այլ կիրառումներ)

Աիդու անունը կամ տերմինը կարող է վերաբերել հետևյալ հոդվածներին․

Աիդու - գյուղ Էստոնիայի Մայդլա շրջանի կազմում։
Աիդու - գյուղ Էստոնիայի Պայուսի շրջանի կազմում։
Աիդու - գյուղ Էստոնիայի Պաիստու շրջանի կազմում։
Ասլի և Քյարամ

Ասլի և Քյարամ, արևելյան ժողովրդական երգախառն սիրավեպ։ Ձևավորվել է 17–18-րդ դարերում։ Գովերգում է հայուհի Ասլիի (իսկական անունը՝ Մարիամ) և մուսուլման Քյարամի ազնիվ ու անդավաճան սերը։ Հայերեն մշակել է Ջիվանին 1888 թվականին։
Թաքսիմ հրապարակ

Թաքսիմ հրապարակ (թուրքերեն՝ Taksim Meydanı), հրապարակ Ստամբուլի եվրոպական հատվածում, Բեյօղլու թաղամասում։ Այս պողոտայի վրա տեղակայված են մի շարք բարձրակարգ հյուրանոցներ և խանութներ։ Հրապարակը համարվում է Ստամբուլի տեսարժան վայրերից մեկը, որտեղ այցելում են մեծ թվով օտարերկրյա զբոսաշրջիկներ։ Անվանումը արաբերենից թարգմանած նշանակում է «բաժանում»։


== Պատմություն ==
«Թաքսիմ» հրապարակը կառուցվել է Սուրբ Հակոբ հայկական գերեզմանատան տեղում, որը հիմնվել էր XVI դարում՝ Սուլեյման I-ի օրոք։ Շարունակվող կառուցման ընթացքում Թաքսիմ հրապարակի տարածքում գտնվել է 16 հայկական գերեզմաններ և XIX դարի կառույցի պատերի մնացորդներ։
1977 թվականի մայիսի 1-ին մայիսմեկյան բազմահազարանոց երթից հետո Թաքսիմ հրապարակում տեղի ունեցած իրադարձություններին զոհ գնացին մեծ քանակությամբ մարդիկ։
2013 թվականի մայիսին հրապարակը դարձավ ցույցերի կենտրոնատեղի։ Ցուցարարները պահանջում էին դադարեցնել Թաքսիմ Գեզի այգու ծառերի կտրումը և այնտեղ առևտրի կենտրոնի կառուցումը։


== Տեսարժան վայրեր ==

Հրապարակի կենտրոնում տեղակայված է 12 մետր բարձրություն ունեցող «Հանրապետություն» արձանը (Cumhuriyet Anıtı), որը տեղադրվել է 1928 թվականին։ Հեղինակը իտալացի ճարտարապետ Պիետրո Կանոնիկան է։ Հուշարձանը խորհրդանշում է ազատագրական բանակը և հանրապետության հաստատումը։ Հուշարձանի վրա քանդակված են Մուստաֆա Քեմալ Աթաթուրքի, Իսմեթ Ինյոնյուի և Ֆեվզի Չաքմաքի և այլ նշանավոր անձանց քանդակները։
Հուշարձանի ձախ կողմում քանդակված են ռուս հեղափոխականներ Կլիմենտ Վորոշիլովի և Սեմյոն Արալովի քանդակները</ref>։ Այս անձանց ներառման պատվերը տվել էր Աթաթուրքը՝ ի երախտագիտությունը քաղաքական, ռազմական և ֆինանսական օգնության, որը հատկացվել էր ՌԽՖՍՀ-ի կողմից՝ Թուրքիայի անկախության պատերազմին օժանդակելու նպատակով։ Արալովի արձանը, որը գտնվում է Վորոշիլովի արձանի ետնամասում, շատ հաճախ շփոթում են Միխայիլ Ֆրունզեի հետ։ 

Մեծ լայն շենքը, որը կառուցվել է 1950- 1969 թվականներին՝ Աթաթուրքի անվան մշակույթի կենտրոնն է (Atatürk Kültür Merkezi)։ Աթաթուրքի անվան մշակույթի պալատի երկայնքով անցնում է Գյումուշսույու փողոցը, որը հրապարակը կապում է Դոլմաբահչեի հետ։ Հրապարակում են գտնվում Գերմանիայի և Ճապոնիայի գլխավոր հյուպատոսությունները։ Հրապարակի ձախ կողմում ռազմական հիվանդանոցը և տեխնիկական համալսարանն է։ Բոլոր այս կառույցները թվագրվում են XIX դարին։
Հրապարակում է գտնվում 5 աստղանի «Դե Մարմարա» հյուրանոցը։ Հրապարակի հակառակ կողմում Թաքսիմ Գեզի այգին է, որը թարգմանաբար նշանակում է «քայլելով Թաքսիմով»։ Հնում այգու տեղում կար ռազմական զորանոց։
Թաքսիմի մոտակայքում է գտնվում 1880 թվականին բացված ուղղափառ Սբ․ Երրորդության տաճարը, որը ունի երկու զանգակատուն և այն ամենամեծ հունական տաճարն է ողջ Ստամբուլում։ Այն կառուցվել էր դեռևս XVII դարում։


== Տես նաև ==
Սարայբուրնու
Բեյօղլու


== Ծանոթագրություններ ==
Լամիյա Աջի Բաշար

Լամիյա Աջի Բաշար (քրդ.՝ لمياء حجي بشار), եզդի մարդու իրավունքների պաշտպան և ակտիվիստ։ 2016 թվականի հոկտեմբերի 27-ին Նադիա Մուրադի հետ միասին արժանացել է Սախարովի անվան մրցանակի։


== Կենսագրություն ==
Լամիյա Աջի Բաշարը ծնվել է 1998 թվականին Իրաքի Սինջարի շրջանի Քոչո գյուղում։ 2014 թվականի օգոստոսին Նադիա Մուրադի հետ միասին գերեվարվել է ԻԼԻՊ-ի գրոհայինների կողմից Քոչոյի գրավման ժամանակ և ենթարկվել է սեռական ստրկության։ Լամիյան փորձ է կատարել նաև ինքնասպան լինելու, սակայն նշվում է, որ նրան խանգարել է իր տերը։ Անգամ իր հուշերում նշում է, որ իր բախտը բերել էր, ի տարբերություն մյուս աղջիկների։ Նրան գնած արաբ գրոհայինը չէր տանջում նրան և չէր ստորացնում։
Օգնություն ստանալով իր ընտանիքից, ովքեր փրկագին էին վճարել նրա համար, նա փախավ 2016 թվականի ապրիլին՝ արդյունքում վիրավորվելով ականի պայթյունից։ Բժշկական օգնություն է ստացել Գերմանիայում։ 2016 թվականի հոկտեմբերին Լամիյա Աջի Բաշարը և Նադիա Մուրադը ստացան Սախարովի անվան մրցանակ՝ մարդու իրավունքների պաշտպանության և կանանց իրավունքների առաջնամարտիկ։


== Ծանոթագրություններ ==
Պեդրո Դամիանո

Պեդրո Դամիանո  (պորտ.՝ Pedro Damiano, հունվարի 1, 1480(1480-01-01), Օդեմիր - 1544, պորտուգալացի շախմատիստ, դեղագործ։


== Կենսագրություն ==
Պեդրո Դամիանոն ծնվել է Պորտուգալիայի Օդեմիր գյուղում։ Նրա կյանքի մասին շատ քիչ բան է հայտնի։ Ըստ որոշ աղբյուրների՝ 1497 թվականին Պեդրո Դամիանոն որպես հրեա, ապաստան է գտել Հռոմում՝ այն բանից հետո, երբ թագավոր Մանուել I-ը Պորտուգալիայի հրեաներին արտաքսել է երկրից։
Հռոմում նա աշխատել է որպես դեղագործ։ 1512 թվականին Հռոմում լույս է տեսել նրա «Այս գիրքը սովորեցնում է շախմատ խաղալ …» ուսումնական ձեռնարկը։ Գիրքն ութ անգամ հրատարակվել է Իտալիայում և թարգմանվել է անգլերեն, գերմաներեն և ֆրանսերեն։ Գիրքը նպաստել է այդ ժամանակաշրջանի շախմատի տարածմանը Եվրոպայում։ Ձեռնարկում զետեղված են մի քանի բաց սկզբնախաղեր, այդ թվում՝ 1. e2-e4 e7-e5, 2. Ձg1-f3 f7-f6 սկզբնախաղը, որը ստացել  Դամիանոյի պաշտպանություն անունը։ Գրքում ներկայացված են նաև 16 շախմատային նրբություն, ինչպես նաև 72 խնդիր, որոնցից 70-ը վերցրված  է իսպանացի շախմատիստ Լուիս Լուսենայի «Սիրո կրկնություն և շախմատ խաղի արվեստը» գրքից։
Շախմատի խաղի ծագման մասին Դամիանոյի ենթադրությունները, որոնք նա վերագրել է պարսից թագավոր Քսերքսես I֊ին, հետագայում հերքվել են։
«Եթե լավ քայլ ես տեսնում, փորձիր գտնել ավելի լավը» հայտնի շախմատային աֆորիզմը, որը  երբեմն սխալ վերագրված է Էմանուել Լասկերին, զետեղված է նրա  ուսումնական ձեռնարկում։
Պեդրո Դամիանոյի արձանը կանգնեցված է նրա ծննդավայր Օդեմիրում։ Նրա պատվին Օդեմիրում ամեն տարի անցկացվում է «Damiano International Open Chess» մրցաշարը։


== Ծանոթագրություններ ==


== Արտաքին հղումներ ==
Questo libro e da imparare giocare a scachi et de li partiti at Gallica, the digital archives of the Bibliothèque nationale de France
Woman (երգ)

Woman, ամերիկացի երգչուհի Կեշայի ձայնագրած երգն է՝ The Dap-Kings Horns–ի մասնակցությամբ։ Թողարկված 2017 թվականին, երգը վերցված է Կեշայի երրորդ ստուդիական ալբոմից՝ Rainbow–ից։ Այն թողարկվեց որպես ալբոմի առաջին գովազդային սինգլ։


== Կոմպոզիցիա ==
Rolling Stone ամսագրի համար գրած շարադրությունում Կեշան ասում է․
«[…] Ես հասկացա, որ իմ կյանքի ընթացքում ես վախենում էի անգամ փորձել պայքարի մեջ մտնել այն մարդանց հետ, ում ես հետևում եմ։ Ես հուսով եմ, որ «Woman»–ի օգնության իմ երկրպագուները կլսեն այն վայրի ոգին, որն իմ մեջ դեռ կա։ Բայց այս անգամ այն ստեղծված էր ավելի իրական, ինքնաբուխ և բոլոր կենդանի նվագակցությամբ, որը ես գտնում եմ այս ստեղծագործությունը սիրելու ամենամեծ պատճառներից մեկը։ Կային մեկ կամ երկու կամ տասներկու տարբեր մարդիկ, ովքեր միասին նվագում էին իրական գործիքներ և այդ բոլոր մարդկային էներգիան հուզիչ է և շատ զվարճալի լսելու համար։ Ես ցանկանում էի, որ այս երգը ֆիքսեր այդ օրգանական, իրական, հոգուց բխող ձայնը և պահել բոլոր թերի պահերը ստեղծագործության մեջ, քանի ես հրաշքները գտնում եմ թերիության մեջ»։
Հետագայում Կեշան բացահայտեց այս երգը թողարկելու մեկ այլ պատճառ։ Սա բողոքարկում էր Դոնալդ Թրամփի կանացի սեռական օրգանի մասին վիրավորական մեկնաբանությանը։ Rolling Stone –ի հետ մեկ այլ հարցազրույցի ժամանակ Կեշան նշեց, որ․ «Ես սիրում եմ կին լինել և ես ցանկացա մի օրհներգ բոլոր նրանց համար, ովքեր ցանկանում եմ գոռալ ինքնաբավ և ուժեղ լիենլու մասին»[1]։ Բացի երգի տեսահոլովակը թողարկելուց, Կեշան նաև հրապարակեց շարադրություն՝ բացահայտելով բոլոր դրդապատճառները այս երգը գրելու և ալբոմի պաշտոնական լույս աշխարհ գալուց շուտ թողարկելը։


== Տեսահոլովակ ==
Երգի տեսահոլովակը թողարկվեց 2017 թվականի հուլիսի 13–ին։ Հոլովակի սկզբում կարելի է լսել ալբոմի մեկ այլ երգ՝ «Hunt You Down»–ի մի փոքրիկ հատված։ Տեսահոլովակում Կեշան գտնվում և կատարում է երգը «Oddity Bar» կոչվող բարում։ Վիդեոյում են հայտնվում նաև Կեշայի «The Creepies» բենդի տղամարդ անդամները, ինչպես նաև երգչուհի Սաունդրա Վիլիամսը։


== Քննադատական ընդունում ==
Rolling Stone–ը երգը նմանեցրեց ֆանկ ժանրին, մինչդեռ The Daily Mail–ը նկարագրում է երգը որպես «կանանց քաջալերող օրհներգ»։


== Շուկայական հաջողություն ==
«Woman»–ը Billboard Hot 100 հիթ–շքերթում զբաղեցրեց 96–րդ հորիզոնականը։ Չարթում մնաց մեկ շաբաթ՝ մինչև 2017 թվականի օգոստոսի 5–ը։ Ըստ Nielsen Soundscan–ի երգը Միացյալ Նահանգներում առաջին շաբաթում վաճառվել է 19,000 օրինակով։


== Հիթ–շքերթներ ==


== Ծանոթագրություններ ==
Մազնոե (գյուղ, Նեդրիգայլովի շրջան)

Անվան այլ կիրառումների համար տե՛ս՝ Մազնոե (այլ կիրառումներ)Մազնոե (ուկրաիներեն՝ Мазне), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Մազնոե գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոսոյա

Լոսոյա (իսպ.՝ Lozoya) քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Սեռա Նորտե շրջանում։ Բնակչությունը՝ 670 մարդ (2010 թվականի տվյալներով)։ Պրովինցիայի վարչական կենտրոնից գտնվում է 85 կմ հեռավորության վրա։
Փիրբաում

Փիրբաում (գերմ.՝ Pyrbaum), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 6583 մարդ (2010 թվականի դեկտեմբերի 31-ի տվյալներով)։ Տարածքը 50,28 կմ² է։ Պաշտոնական կոդը՝ 09 3 73 156։


== Ծանոթագրություններ ==


== Արտաքին հղումներ ==
Պաշտոնական կայք
Ակի-Յուրտ

Ակի-Յուրտ (ռուս.՝ Аки-Юрт), գյուղ Ռուսաստանի Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 1147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոնժվիլ սյուր Մոն

Լոնժվիլ սյուր Մոն (ֆր.՝ Longeville-sur-Mogne), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 106 մարդ, բնակչության խտությունը` 25.54 մարդ/կմ²։ Բնակավայրը զբաղեցնում է 4.15 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 17 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 14։ Ակտիվության ցուցանիշը կազմում է 75,4 %։ 43 աշխատունակ մարդկանցից աշխատել է 43 անձ (23 տղամարդ և 20 կին)։ Գործազուրկ են եղել 0 անձ (0 տղամարդ և 0 կին)։ 14 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==